જાવેદ અખ્તરના ટ્વીટ પરથી એ વાત તો સાફ હતી કે તેમનો ઇશારો વિરેન્દ્ર સહેવાગ, યોગેશ્વર દત્ત અને બબીતા ફોગાટ પર હતો. આ મામલે ચુપ્પી ન સાધતાં યોગેશ્વર દત્ત અને બબીતા ફોગાટ બંન્નેએ જાવેદ અખ્તરને સણસણતો જવાબ આપ્યો છે. યોગેશ્વર દત્તે ટ્વીટ કરતાં લખ્યું છે, તમે કવિતા-વાર્તીઓની રચના કરી છે, તો અમે પણ ભલે નાનકડા પણ કારનામાં કરી વૈશ્વિક ઇતિહાસમાં ભારતનું નામ રોશન કર્યું છે. બબીતા ફોગાટે લખ્યું છે, મેં શાળા જોઇ પણ નહોતી ત્યારથી 'ભારત માતાની જય' બોલું છું. દેશભક્તિ પુસ્તકોમાંથી નથી આવતી.